Hej igen!

Tak for at have brugt tid på at finde den lokalhistoriske pdf! Det sætter jeg pris på. Jeg tror du må have lagt den op imens jeg skrev forrige besked. Jeg håber ikke du har fået indtryk af, at det kun kan håbes, at jeg læser dine argumenter. Det modsatte var meningen med at invitere til debat ovre i https://www.openstreetmap.org/changeset/143438958.

Jeg synes stadig det er en meget rimelig regel, at den der importerer data til OSM, undersøger kilderne der importeres fra, og fremlægger argumenterne for at import er en god ide.

Du skriver at du tager udgangspunkt i hvad "man har besluttet at et område skal kaldes". Det synes jeg er en interessant formulering! Har du viden om at stednavneregistret faktisk er resultatet af en sådan beslutningsprocess? Og hvem "man" er?

Men som du skriver, tilbage til Sindbjerg:

Jeg tror vi er enige om navnet Sindbjerg oprindeligt henviser til bakken. Så vidt så godt. Jf. dit link om stednavne betyder efterledet -bjerg forøvrigt 'større forhøjning i jordens overflade' https://gefin.ku.dk/q.php?p=danmarksstednavne/info//11

Jeg læser i PDF'en:
- Interview er lavet i 2005, hvor Niels Andreasen f. ca. 1920 havde boet 50 år i Sverige, altså siden ca. 1955.
- De beskrevne ejendomme benævnes bl.a. med deres nutidige adresse, fx '(Sindbjerg Mosevej ”5” i Sejs' og 'Sindbjerg Mosevej 26 i Sejs'
- Familiens (Niels's) fødehjem benævnes 'matriklen "Sindbjerg"', og det må svare til nr 26, i forbindelse med sommeren 1927.
- I de nutidige adresser anvendes bynavnet Sejs, ikke bynavnet Sindbjerg.

Mine konklusioner af ovenstående:
- Ejendommen på Sindbjerg Mosevej 26 hed Sindbjerg omkring 1927.
- Der bruges nutidige adresser i teksten, fordi det er den slags angivelse af ejendomme, læsere i 2005 vil kunne forholde sig til.
- Skribentent mener (eller forventer at nutidige læsere mener) at adresserne (5 og 26) ligger i Sejs, ikke i Sindbjerg.


Siden min sidste besked har jeg forhørt mig i blandt lokale bekendte, med spørgsmålet "hvordan ville du vise mig vej til Sindbjerg". De 2 jeg har spurgt har set forvirrede ud, og beskrevet hvordan man kommer til den vestlige høj på heden. Når jeg har spurgt om andet kendes som Sindbjerg, har de sagt nej henholdsvis begyndt at tale om et sted i Nordjylland der vistnok hed noget lignende.


Opsummeret mener jeg vi har følgende facts til rådighed:
- En beboer på Sindbjerg Mosevej 26 (frem til senest 1955), fortæller at matriklen i 1927 hed Sindbjerg.
- En lokal OSM'er (mig), der har boet <2km fra Sindbjerg i årevis, der som barn har leget i skoven ca. samme sted som Niels Andreasen (lidt senere dog, og på den offentlige side af skellet), og generelt har færdedes i området gennem årtier, har aldrig hørt om, at andet end højen skulle hedde Sindbjerg.
- To (ud af to) andre nulevende, bosiddende i Sejs hhv. Svejbæk, har heller ikke hørt om at andet end højen hedder Sindbjerg.
- En lokalhistoriker benævner i 2005 adresserne Sindbjerg Mosevej 26 og 5 som beliggende i Sejs (ikke i Sindbjerg)
- Højen er markeret med sten med inskription "Sindbjerg"
- I offentlige registre henvises til 3 ting benævnt Sindbjerg (ret/præciser endelig!)
  - Højen
  - Ejendommen Sindbjerg Mosevej 26
  - Et punkt (landsby?) lige syd for Sindbjerg Mosevej 26
- WikiSilkeborg kender kun til én Sindbjerg, højen: https://wikisilkeborg.dk/Sindbjerg

Er du enig i den liste af facts?

Jeg er stadig interesseret i at høre hvad du du mener om mine spørgsmål fra tidligere om hvornår noget har et navn (eller ej):
"Hvad tænker du er nok? Og omvendt: Hvilke navne synes du vi skal undlade at importere fra stednavneregistret?"

Et interview med beboerne om et steds evt. navn, der kun er gyldigt, hvis man på forhånd har sikret sig, at interviewpersonerne kender et bestem navn for stedet, lyder sært... Men det er måske heller ikke det du mener?

Mvh